Държавен вестник, бр. 66, 2009 г., стр. 79

БРОЙ  66 	
Д Ъ Р Ж А В Е Н  В Е С Т Н И К 	
СТР.  79  
(3) Софийската градска прокуратура и 
Софийската районна прокуратура, както и по-
големите окръжни и районни прокуратури в 
страната могат да водят и други спомагателни 
книги, отразяващи дейността им.
(4) В окръжните следствени отдели се водят 
следните дневници:
1. азбучник;
2. вътрешен входящ дневник;
3. вътрешен изходящ дневник;
4. докладна книга.
Чл.  89. (1) Постъпилите в прокуратурите 
документи, включително и получените по фа­
кса, се завеждат с пореден номер във входя­
щия дневник в деловодството на съответната 
прокуратура.
(2) При постъпване на документи, които се 
отнасят до образувана преписка, се прави само 
отбелязване в съответната графа на входящия 
дневник, след което се прилагат към преписката, 
без да им се дава нов номер.
(3) На получените по пощата книжа се за­
пазва пликът с марките и пощенското клеймо.
(4) В изходящия дневник на деловодството се 
вписват само документи, които не са свързани 
с преписки, вписани във входящия дневник.
(5) Номерацията във входящия и изходящия 
дневник се води по години.
(6) Разпределението на постъпилите дела 
и преписки става на принципа на случайния 
подбор по реда, определен със заповед на ад­
министративния ръководител на прокуратурата, 
и се отразява в докладна книга.
(7) Преразпределението на делата и препи­
ските се извършва на принципа на случайния 
подбор при възникнала необходимост.
Чл. 90. (1) Съдебните деловодители:
1. водят входящите и изходящите дневници;
2. предоставят на прокурорите материали, 
разпределени на принципа на случайния подбор;
3. приемат обратно преписките;
4. нанасят в дневниците информация за 
движението на преписките и делата;
5. въвеждат данни в унифицираната ин­
формационна система на Прокуратурата на 
Република България.
(2) За съдебен деловодител се назначава лице, 
което е български гражданин, има завършено 
средно образование, компютърна грамотност, 
не е осъждано за умишлени престъпления, 
независимо че е реабилитирано, и притежава 
необходимите професионални и нравствени 
качества.
Чл. 91. (1) Деловодството на класифицира­
ната информация в апелативните, окръжните и 
районните прокуратури се води от администра­
тивния секретар в съответствие със специалните 
изисквания по Закона за защита на класифи­
цираната информация, ако за тази дейност не 
е назначено съответно длъжностно лице. 
(2) Документите, съдържащи класифицирана 
информация, се вписват в отделен входящ и 
изходящ дневник, след което се докладват на 
ръководителя на прокуратурата.
(3) Документи и материали, съдържащи 
класифицирана информация, разпределени за 
работа на прокурори или съдебни служители, 
се предават срещу подпис в дневник.
(4) Право да разсекретява документи има 
административният ръководител на прокура­
тура в съответствие със Закона за защита на 
класифицираната информация.
(5) Съхранението на документите, съдър­
жащи класифицирана информация, става в 
метални каси, които се запечатват в края на 
всеки работен ден.
(6) Не се допускат прехвърлянето, обработ­
ката и изпращането на класифицирана инфор­
мация върху електронно-магнитни носители.
(7) При получаване на класифицирана ин­
формация върху електронно-магнитни носители 
от други учреждения и институции движението 
им, отчетът и съхраняването им стават по реда 
за материали, съдържащи класифицирана ин­
формация, след като на съответния електронно-
магнитен носител се постави етикет, на който 
се отбелязват входящият номер от дневника и 
нивото на класификация.
Чл. 92.(1) Кореспонденцията от Народното 
събрание, Президентството, Министерския 
съвет, Конституционния съд, главния проку­
рор, Върховния касационен съд и Върховния 
административен съд, министерства, ведомства 
и депутати, адресирана до административния 
ръководител на прокуратурата, се регистрира, 
без да се разпечатва, след което незабавно 
се предава в кабинета на административния 
ръководител срещу подпис в отделна книга.
(2) Административният ръководител на 
прокуратурата разпорежда описването на по­
лучените материали в спомагателен дневник и 
определя по-нататъшното им движение.
Чл. 93. (1) След приключване на преписките 
материалите в тях се описват, подшиват, номе­
рират и съхраняват в архива. 
(2) Приключени преписки, които са необ­
ходими във връзка с работата на прокурорите, 
могат да се изискват с резолюция, а след от­
падане на нуждата се връщат в деловодството 
за архивиране.
(3) Прилагането на материали от една 
преписка към друга преписка се отбелязва в 
съответните дневници от деловодителите.
(4) При необходимост материалите по пре­
писка да се изпратят на друга прокуратура, 
учреждение или орган копия от изпратените 
материали се оставят в деловодството. 
(5) Когато сигнали, молби и жалби се изпра­
щат по компетентност на други органи или на 
друга прокуратура, задължително се уведомяват 
писмено подателите им.